ھێرشی تەقاندنەوەی بنکەی دەرەوەی ھێزەکانی بەرگریی ئیسرائیل (کانوونی یەکەمی ٢٠٠٤)

ھێرشی تەقاندنی بنکەی جەنگی ئیسرائیل لە ساڵی ٢٠٠٤ ھێرشێکی یەکگرتوو بوو کە لە ١٢ی کانوونی یەکەمی ٢٠٠٤ لەلایەن فەلەستینی چەکدارانی باڵی سەربازی عیزەدین ئەلقەسام لە حەماس و ھەڵۆکانی فەتح  (باڵێکی سەربازی فەتح) لە بنکەیەکی ھێزی بەرگریی ئیسرائیل کە دەکەوێتە سنووری نێوان کەرتی غەززە و میسر ئەنجامدرا.

لە ھێرشەکەدا پێنج سەربازی بەدەوی لە کەتیبەی دەوریەی بیابانەکان کوژران و شەش سەربازی دیکەش برینداربوون و بنکە سەربازییەکەش لەناوبرا. ھەروەھا لە کاتی ھێرشەکەدا دوو چەکداری فەلەستینی کوژران.

وردەکارییەکانی ھێرش

نزیکەی چوار مانگی خایاند بۆ ھەڵکەندنی تونێلێک کە درێژییەکەی نزیکەی ٦٠٠ مەتر بوو لەژێر پێگەی سەربازی ئیسرائیل لە دەروازەی ڕەفەح تا گەیشتە خاڵی ئامانج. کاتژمێر ٥:٠٧ خولەکی پاشنیوەڕۆ، ئامێرێکی تەقەمەنی گەورە بە کێشی نزیکەی ١٣٠٠ کیلۆ تەقەمەنی لەژێر شوێنەکەدا تەقێندرایەوە، دواتر شەڕی چەکداری ڕوویدا کە نزیکەی کاتژمێرێک لە نێوان چەکدارانی لیواکانی قەسام و ھەڵۆکانی فەتح و سەربازانی ئیسرائیل بەردەوام بوو. یەکێک لە شەڕکەرانی ھەڵۆکانی فەتح کوژرا، چەکدارێکی قەسامیش دوای دەستبەسەرداگرتنی چەکی قورس لە سەربازانی ئیسرائیل توانی بکشێتەوە. لە میانەی ئۆپەراسیۆنەکەدا حەوت سەربازی ئیسرائیلی کوژران. دوای یەک کاتژمێر لە تێکھەڵچوونەکە، تەقینەوەی دووەم تەقییەوە کە کێشی ٢٠٠ کیلۆگرام بوو، تیمی ئەمبولانس و سەربازەکانی کردە ئامانج کە لە شوێنەکە مابوونەوە. ئۆپەراسیۆنەکە بووە ھۆی وێرانکردنی تەواوەتی شوێنی سەربازی ئیسرائیل و زیانەکانی خاڵی پەڕینەوەکە کە نزیکەی ٣٠٠ مەتر لە شوێنەکەوە دوورە. سوپای ئیسرائیل دوای دەستپێکردنی ئۆپەراسیۆنەکە نزیکەی ٤٠ خولەکی خایاند بۆ ناردنی ھێزی بەھێز بۆ شوێنەکە، ھەروەھا مووشەکی دژە تانکیشی ئاراستەی ناوچەکانی دەرەوەی دیوارەکە کرد وەک ھەڵخەڵەتاندنێک.https://alresalah.ps/post/273421/%D9%83%D9%8A%D9%81-%D9%86-%D9%81-%D8%B0%D8%AA-%D8%B9%D9%85%D9%84%D9%8A%D8%A9-%D8%A8%D8%B1%D8%A7%D9%83%D9%8A%D9%86-%D8%A7%D9%84%D8%BA%D8%B6%D8%A8-%D8%B9%D8%A7%D9%85-2004%D9%85?utm_source=perplexityhttps://web.archive.org/web/20161116163859/http://www.alqassam.ps/arabic/battles/details/19

 سەرچاوەکان 

 سەرچاوەکان 

پۆل:ھێرشەکانی حەماس